CELEX: 32018R1933
Language: bg
Date: 2018-12-10 00:00:00
Title: Регламент (ЕС) 2018/1933 на Съвета от 10 декември 2018 година за изменение на Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия

11.12.2018   
               
               
                  BG
               
               
                  Официален вестник на Европейския съюз
               
               
                  L 314/9
               
            
         РЕГЛАМЕНТ (ЕС) 2018/1933 НА СЪВЕТА
         от 10 декември 2018 година
         за изменение на Регламент (ЕС) № 356/2010 за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) № 356/2010 на Съвета (2) се привеждат в действие мерките, предвидени в Решение 2010/231/ОВППС.
                  
               
                     (2)
                  
                  
                     На 14 ноември 2018 г. Съветът за сигурност на ООН (СС на ООН) прие Резолюция 2444 (2018). В тази резолюция е отбелязано, че един от критериите за посочване съгласно Резолюция 1844 (2008) e „извършват или подпомагат действия, застрашаващи мира, сигурността или стабилността на Сомалия“ и е прието, че такива действия могат също да включват, без да се ограничават до планирането, ръководенето или извършването на действия, свързани със сексуално и основано на пола насилие.
                  
               
                     (3)
                  
                  
                     С Решение (ОВППС) 2018/1945 на Съвета (3) беше изменено Решение 2010/231/ОВППС, за да бъдат отразени промените в Резолюция 2444 (2018) на СС на ООН.
                  
               
                     (4)
                  
                  
                     Тези мерки попадат в приложното поле на Договора, поради което е необходим нормативен акт на равнището на Съюза, по-специално с цел осигуряване на еднаквото им прилагане във всички държави членки.
                  
               
                     (5)
                  
                  
                     Поради това Регламент (ЕС) № 356/2010 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 2, параграф 3 от Регламент (ЕС) № 356/2010 буква а) се заменя със следното:
            
                        „а)
                     
                     
                        извършват или подпомагат действия, които застрашават мира, сигурността или стабилността на Сомалия, като тези действия включват, но не се ограничават до:
                        
                                    i)
                                 
                                 
                                    планирането, ръководенето или извършването на действия, свързани със сексуално и основано на пола насилие;
                                 
                              
                                    ii)
                                 
                                 
                                    действия, които представляват заплаха за мира и помирителния процес в Сомалия;
                                 
                              
                                    iii)
                                 
                                 
                                    действия, които заплашват със сила федералното правителство на Сомалия или мисията на Африканския съюз в Сомалия (AMISOM);“.
                                 
                              
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 декември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (ОВ L 105, 27.4.2010 г., стр. 17).
         
            (2)  Регламент (ЕС) № 356/2010 на Съвета от 26 април 2010 г. за налагане на някои специфични ограничителни мерки, насочени към определени физически или юридически лица, образувания или органи предвид ситуацията в Сомалия (ОВ L 105, 27.4.2010 г., стр. 1).
         
            (3)  Решение (ОВППС) 2018/1945 на Съвета от 10 декември 2018 г. за изменение на Решение 2010/231/ОВППС относно ограничителни мерки спрямо Сомалия (вж. страница 61 от настоящия брой на Официален вестник).